**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

за участие в обществена поръчка с предмет:

**Провеждане на Национално изследване на тема: „Прецизиране на действията на ИА ГИТ за по-целенасочено инспектиране по труда“**

**1. Основна цел: Установяване на предизвикателствата пред ИА ГИТ и разработване на оптимални възможности и подходи за прецизиране на дейността на ИА ГИТ.**

**Подцели:**

1. Идентифициране на основните трудности, проблемни полета и предизвикателства в дейността на ИА ГИТ при инспектиране по труда-
2. Идентифициране на елементи от дейността на ИА ГИТ, които в най-силна степен се нуждаят от прецизиране и оптимизиране.
3. Очертаване на релевантни подходи и възможности за оптимизиране дейността на ИА ГИТ по отношение на: а) планиране на дейността на ИА ГИТ; б) инспектиране и в) измерване на ефектите от дейността на ИА ГИТ.
4. Споделяне на българския опит на Тематичния ден към 74 Пленарна среща на Комитета на старшите инспектори по труда (SLIC), озаглавен: „Прецизиране на действията за по-целенасочено инспектиране по труда“
5. Съпоставка с практиките на страните-членки на ЕС, представени на Тематичния ден.

**2. Кратко описание на дейността**

**Етап I:** **Разработване на подробен план за провеждане на изследването и приложни документи, свързани с него (напр. анкетни карти, въпроси за интервю и др.)**

Участника следва да изготви план за изпълнение на дейността, който следва да изложи в своето Техническо предложение.

**Етап II: Провеждане на изследването.**

За постигането на дефинираните цели се предвижда провеждане на национално изследване на тема: "**„Прецизиране на действията на ИА ГИТ за по-целенасочено инспектиране по труда“. Изследването ще има национален характер и ще бъде реализирано с релевантни социологически изследователски методики, като ще се работи с точно определени целеви групи.**

Сред най-малко 4180 респондента, ще се търси отговор на следните въпроси:

1. Кои са предизвикателствата (проблемните зони, трудностите) за прецизиране на действията на ИА ГИТ при инспектиране по труда?
2. Кои елементи от дейността на ИА ГИТ следва да се прецизират в най-голяма степен, в контекста на цялостната й работа?
3. Какво конкретно би могло да се направи за подобряване на дейността на ИА ГИТ в следните три направления: а) планиране дейността на ИА ГИТ, б) инспектиране и в) измерване на ефекта от дейността на ИА ГИТ.

Обобщени, данните от изследването ще бъдат представени от Изпълнителя на Тематичния ден към 74 Пленарна среща на SLIC, в трите отделни направления на проучването, упоменати по-горе, включително с участие в дискусиите по всеки един от трите панела (отговор на въпроси, отнасящи се до изследването).

**Изследователска технология и препоръчителни обеми на извадките**

Като се изхожда от основните характеристики и обемите на генералните съвкупности, подлежащи на изследване, както и от спецификата на избраните изследователски методи, се очаква националното изследване за прецизирането на действията на ИА ГИТ за по-целенасочено инспектиране по труда да се осъществи с чрез прилагането на следната изследователска технология:

**Целеви групи на изследването**

Изследването ще се проведе сред следните целеви групи, които имат отношение към дейността на ИА ГИТ:

1. Служители в ИА ГИТ с ръководни и изпълнителски функции;
2. Служители в държавни институции, имащи допирни точки до дейността на ИА ГИТ (напр. МТСП, НАП, НОИ, полиция);
3. Социални партньори (структури на синдикати и работодатели, с национално представителство);
4. Работодатели и заети лица;
5. Население (граждани).

**Методи за изследване**

Поставените цели на националното изследване могат да бъдат постигани чрез коректното приложение на микс от следните изследователски методи:

* **Кабинетно проучване (desk research);**
* **Стандартизирано интервю „лице в лице“ (face-to-face interview);**
* **Полуструктурирано интервю;**
* **Фокус групови дискусии.**

Посочените изследователски методи притежават специфичен познавателен потенциал и са изцяло подходящи за провеждането на национално изследване по темата: **„Прецизиране на действията на ИА ГИТ за по-целенасочено инспектиране по труда“.**

**Изследователски подходи за реализиране на изследването сред основните целеви групи**

Като се имат предвид специфичните характеристики на целевите групи, в това число и тяхното отношение към изпълнение на дейността на ИА ГИТ, националното изследване следва да се реализира по следния начин:

1. **За набиране на емпирична информация от служители в ИА ГИТ с ръководни и изпълнителски функции**

Тази категория изследвани лица изпълнява ключова роля за набирането на достоверна информация за работата на ИА ГИТ, включително и за идентифицирането на проблемните области и предизвикателствата, пред които ИА ГИТ е изправена. Служителите на ИА ГИТ в най-голяма степен са носители на информация за това с какви реални трудности се сблъскват инспекторите на ИА ГИТ при инспектирането по труда, какви казуси се налага да решават, какви са типичните модели на тяхната работа (инспектиране и консултиране). В същото време, на основата на своя опит служителите на ИА ГИТ са в голяма степен достоверни носители на емпирично знание за това какво в работата на ИА ГИТ трябва да се промени, така че да се оптимизират процесите по планиране дейността на ИА ГИТ, самото инспектиране и измерването на ефектите от дейността на ИА ГИТ. **За набиране на достоверна емпирична информация от служителите в ИА ГИТ с ръководни и изпълнителски функции са подходящи следните изследователски методи:**

* **Метод на фокус груповите дискусии:** чрез този метод ще се проведе една фокус групова дискусия с представители централната администрация на двете основни инспекции - инспектори от София-град и София-област. Индикативен брой на участниците във фокус груповата дискусия: **14 участника**. Целта на фокус груповата дискусия е 1) да се генерират мнения и оценки за работата на ИА ГИТ, да се коментират конкретни казуси, реални трудности и проблеми от ежедневието на инспекторите от ИА ГИТ и 2) да се коментират конкретни предложения за оптимизиране дейността на ИА ГИТ по отношение на трите основни компонента на дейността й: планиране, инспектиране и измерване на ефекта от дейността на ИА ГИТ;
* **Метод на дълбочинните интервюта:** това е друг специфичен изследователски метод, който е релевантен за целите на националното изследване и който създава възможности за набиране на достоверни мнения и оценки за дейността на ИА ГИТ, този път от гледна точка на ръководните кадри в ИА ГИТ. Предвижда се на дълбочинни интервюта **с 5-7 представителя** на централната администрация на ИА ГИТ;
* **Метод на полуструктурираното интервю**: този метод ще се приложи за изследване на оценките и мненията на представителите на 28-те териториални областни дирекции на ИА ГИТ. Във всеки областен град функционира по една такава Дирекция и за да се установи какво е положението на областно ниво, ще се интервюират по три представители от областна дирекция: директор и двама инспектори. **По този начин ще се обхванат общо 84 служители на ИА ГИТ, които ще разкрият предизвикателствата на областно ниво и ще допринесат за очертаването на целия спектър от предизвикателства, пред които е изправена ИА ГИТ към настоящия** момент.

**В резултат от прилагането на описаните изследователски методи ще се обхванат минимум 105 служители от ИА ГИТ.**

1. **Служители в държавни институции, имащи допирни точки до дейността на ИА ГИТ (напр. МТСП, НАП, НОИ, полиция)**

Дейността на ИА ГИТ предполага извършване на поредица от дейности със служители от МТСП, НАП, НОИ и полицията. За да се установи нивото на съвместна работа и възможностите за нейното подобряване, ще се използват следните изследователски методи:

* **Метод на дълбочинните интервюта:** за набиране на мнения и оценки за сътрудничеството между ИА „ГИТ“ и другите държавни институции;
* По описания метод следва да се проведат най – малко **дванадесет дълбочинни интервюта** с служители от следните държавни институции:

**МТСП:** двама представители на Дирекция "Трудово право, обществено осигуряване и условия на труд" и интервю с ресорен зам.министър;

**НАП:** четирима представители на НАП, (един от централната администрация и трима от регионална структура - препоръчително в някоя от областите Варна, Бургас, Смолян, Благоевград);

**НОИ:** двама представители на Дирекция „Осигуряване и краткосрочни плащания", експерти в областта на трудови злополуки, професионални болести и условия на труд;

**Полиция:** трима представители, които биха могли да дадат оценки за съвместните проверки с ИА ГИТ.

**Чрез описаните методи ще се изследват дванадесет лица с ръководни и/или експертни функции.**

1. **Социални партньори (структури на синдикати и работодатели, с национално представителство)**

Тук ще се работи с двете основни категории : 1) синдикати и 2) работодателски организации.

1) За изследването на синдикатите ще се приложи следният подход:

**Метод на полуструктурираното интервю:** методът позволява набирането на широк спектър от мнения и оценки по сравними индикатори, който са ключови за описанието на дейността на ИА ГИТ;

* Този метод ще се приложи за изследването на **четирима представители на двата национални синдиката - "Подкрепа" и "КНСБ".** Ще се изследват по двама представители на двата национални синдиката, съответно ресорните лица и лица с юридическа компетенция, имащи отношение към дейността на ИА ГИТ;
* Отделно ще се изследват по два браншови синдиката от двете национални синдикални централи, т.е. **други четири изследвани лица.** Техните мнения ще имат браншови оттенък и ще спомогнат за идентифицирането на специфични предизвикателства при инспектирането в тези браншове. Препоръчително е да се подберат браншове с висок трудов травматизъм или с висок коефициент на нередности при инспектирането по труда;

**По този начин ще се обхванат 8 (осем) представители на синдикатите.**

2) За изследването на работодателските организации ще се ще се приложи отново **метод на полуструктурираното интервю, който** позволява набирането на широк спектър от мнения и оценки по сравними индикатори, който са ключови за описанието на дейността на ИА ГИТ;

* По този метод ще се изследват по един представител на петте национално представени работодателски организации: АИКБ, КРИБ, БТПП, БСК и ССИ;
* Допълнително, ще се изследват 10 представители на браншови организации, включени в структурата на петте национално представени работодателски организации.

**По този ще се изследват общо 15 представители на работодателски организации.**

1. **Работодатели и заети лица**

Друг надежден източник на информация за дейността на ИА ГИТ са работодателите и заетите лица. Техните специфични позиции дават възможност за описание и оценка на дейността на ИА ГИТ: 1) от гледна точка на работодателите и 2) от гледна точка на заетите лица.

За целите на националното изследване ще се проведе специализирано работодателско проучване, при което ще се обхванат минимум **380 предприятия в 19-те основни икономически дейности по КИД 2008,** пропорционално разпределени според структурата и големината на икономическите сектори. За всяко предприятие ще се попълни по един въпросник за стандартизирано интервю, с което ще се съберат оценките и мнения на конкретния работодател за дейността на ИА ГИТ и възможностите/ препоръчителните области за нейното оптимизиране.

**Във всяко посетено предприятие ще се направят по средно 7 анкетни карти със заети лица, или общо 2660 заети лица.** Сред заетите лица задължително ще се включват представители на КУТ/ ГУТ и синдикални представители. Целта на анкетното допитване сред заетите лица ще бъде да се съберат достоверни оценки и мнения за това как заетите лица оценяват дейността на инспекторите от ИА ГИТ, как оценяват ефектите от тяхната дейност, в какви посоки си представят възможностите за подобряване на инспектирането по труда и по какъв начин това ще спомогне за ограничаване проявите на сивата икономика на ниво предприятие и по-цялостна защита на социалните права на заетите лица.

1. **Население (граждани)**

За да се получи цялостна оценка за представите на широката общественост в България по отношение дейността на ИА ГИТ, ще се реализира **национално представително изследване** сред 1000 лица от пълнолетното население.

**Препоръчителният подход е по местоживеене, като информацията се набира по метода на стандартизираното интервю.** Чрез подходящ Въпросник ще се събират широк спектър от оценки и мнения, позволяващи да се направят репрезентативни изводи за:  
1) Информираността на населението на България за дейността на ИА ГИТ;

2) Оценките на населението за начина, по която ИА ГИТ изпълнява основните си функции (по инспектиране и консултиране);

3) Очакванията и идеи на населението за подобряване дейността на ИА ГИТ в трите основни направления: а) планиране; б) инспектиране и 3) измерване на ефектите от дейността на ИА ГИТ.

При така планираните модели на националното изследване ще се обхванат **минимум 4180 изследвани лица, както следва:**

* **105 служители в ИА ГИТ;**
* **12 служители в държавни институции;**
* **8 представители на синдикатите;**
* **15 представители на национални и браншови работодателски организации;**
* **380 предприятия (работодатели);**
* **2660 заети лица;**
* **1000 лица пълнолетно население.**

**Етап III: Обобщаване на резултатите и изготвяне на доклад. ВАЖНО: изпълнението на етапа се приема от Възложителя.**

Резултатите от изследването трябва да се обобщят по отделни направления и за отделните целеви групи. Като в обобщението се посочват и аргументират основните моменти, които в изпълнение на следващия етап ще бъдат включени в презентацията в изпълнение на Етап IV.

**Етап IV: Изготвяне на презентация за Тематичния ден към 74 Пленарна среща на SLIC, на български език. Срок за изпълнение: 20 април 2018 г**

Презентацията следва да бъде структурирана така, че нейната продължителност да бъде между 15 и 20 минути. В разяснение, при предаването на Възложителя, Изпълнителя следва да посочи основното послание в презентацията и допълнителните към него. Освен това Изпълнителя трябва да се аргументира за похватите и средствата, които ще използва за да ангажира вниманието на аудиторията.

**Етап V: Представяне на резултатите от изследването, на Тематичния ден (22 май 2018 г.) към 74 Пленарна среща на SLIC (20 мин. Презентация). ВАЖНО: презентацията се приема от Възложителя.**

Съгласно утвърдена програма за провеждане на тематичния ден, участникът следва да изнесе презентация пред аудитория от експерти номинирани за членове на SLIC (SLIC - комитет на старшите инспектори по труда). Аудиторията ще бъде от експерти много добре познаващи дейността на инспекциите по труда и предизвикателствата пред нея, по правило ръководители на инспекции по труда. Допълнително в тематичния ден ще участват и високо поставени служители от Европейската комисия, в чийто ресор са действията отнасящи се до инспектиране на труда.

**Етап VI: Участие в работата на трите работни сесии, включително дискусиите и отговори на евентуално поставени въпроси по време на Тематичния ден (22 май 2018 г.)**

Доколкото се предвижда презентацията да бъде въвеждаща към следващите сесии, е възможно части от презентацията да предизвикат интерес за последващи тематични дискусии, на които изпълнителят следва да присъства и да отговаря на всеки един въпрос свързан с проведеното изследване и изнесената презентация.

**Етап VII: Участие в работата на експертна група от ИА „ГИТ“, със задача обобщение на Тематичния ден (22 май 2018 г.).**

Изпълнителя следва да участва в експертна група с представители на ИА ГИТ, която след приключване на тематичния ден следва да обобщи всички събития в него и да изготви кратко резюме.

**Период и етапи на изпълнение на дейността**

В хронология дейността следва да се изпълни в следните етапи:

Етап I: Разработване на подробен план за провеждане на изследването и приложни документи, свързани с него (напр. анкетни карти, въпроси за интервю и др.).

Етап II: Провеждане на изследването.

Етап III: Обобщаване на резултатите и изготвяне на доклад. ВАЖНО: изпълнението на етапа се приема от Възложителя.

Етап IV: Изготвяне на презентация за Тематичния ден към 74 Пленарна среща на SLIC, на български език. Срок за изпълнение: 20 април 2018 г.

Етап V: Представяне на резултатите от изследването, на Тематичния ден (22 май 2018 г.) към 74 Пленарна среща на SLIC (15 - 20 мин. Презентация). ВАЖНО: презентацията се приема от Възложителя.

Етап VI: Участие в работата на трите работни сесии, включително дискусиите и отговори на евентуално поставени въпроси по време на Тематичния ден (22 май 2018 г.)

Етап VII: Участие в работата на експертна група от ИА „ГИТ“, със задача обобщение на Тематичния ден (22 май 2018 г.).

***ВАЖНО!*** *Независимо от датата на сключване на договор с възложителя за изпълнение на дейността, сроковете за приключване на Етап IV, Етап V, Етап VI и Етап VII са фиксирани и не могат да се променят. Сроковете за приключване на Етап I, Етап II и Етап III се определят от изпълнителя, като те се съобразяват с датата на обявяване на поръчката и максималните срокове за приключване на отделните процедури преди сключване на договор за нейното изпълнение, определени от Закона за обществените поръчки.*